Andrej Konĉalovskij

Andrej KONĈALOVSKIJ aŭ Andrej Sergejeviĉ Miĥalkov-Konĉalovskij (en rusa: Андрей Сергеевич Михалков-Кончаловский; denaske Andrej Sergejeviĉ Miĥalkov; 20a de Aŭgusto, 1937) estas soveta kaj rusa filmisto, teatra reĝisoro, kaj scenaristo.Andrei Konchalovsky. New York Times  Li ricevis la Ordenon "Por la Merito de la Patrujo", la Nacian Ordenon de la Honora legio, estis Oficiro de la Ordre des Arts et des Lettres, Kavaliro de la Ordeno de Merito de la Itala Respubliko kaj Popola Artisto de la RSFSR. Lia patro estis la verkisto Sergej Miĥalkov.

La verkaro de Konĉalovskij enhavis teatrecajn filmojn, televidajn filmojn, kaj teatrajn produktaĵojn kaj en Rusio kaj en Usono. Li estis ofta kunlaboranto de Andrej Tarkovskij ekkariere, kaj en la listo de liaj reĝisoritaj filmoj estas Onklo Vanja, Sibiriada, Maria's Lovers, Runaway Train, Tango & Cash, Ближний круг, Kuroĉka Rjaba, Dom durakov, Belje noĉi poĉtalona Alekseja Trjapicina, kaj Raj. Li reĝisoris ankaŭ la serieta adaptaĵo de Odiseado. Lia verkaro ricevis nombrajn premiojn, kiel la Granda Premio Speciala de la Ĵurio de la Festivalo de Cannes, la premio FIPRESCI Award, du Arĝentaj Leonoj de la Festivalo de Venecio, tri Oraj Agloj, kaj la premio Primetime Emmy.

Inter liaj verkoj menciindas 35 filmoj, 4 kurtoj, 5 televidaj filmoj, du muzikfilmoj, 11 teatraĵoj, 5 operoj kaj verkoj kaj scenaroj por tiom diversaj laboroj.

 Notoj 

Kategorio:Rusiaj reĝisoroj
Kategorio:Rusiaj scenaristoj
Kategorio:Sovetiaj reĝisoroj
Kategorio:Rusdevenaj usonanoj
Kategorio:Rusiaj verkistoj
Kategorio:Premiitoj de Premio Emmy